Древната тайна на Цветето на Живота - том ii, Друнвало Мелхизедек
Древната тайна на Цветето на Живота - том ii, Друнвало Мелхизедек
-----------------------------------------------------------------


Този том изследва в дълбочина свещения модел на Цветето на Живота, геометричния първообраз на всички физически форми. Пропорциите на човешкото тяло, нюансите на човешкото съзнание, размерите и отдалечеността на звездите, планетите и луните, дори създаването на човешкия род - всичко дължи своя произход на този красив и божествен образ. Чрез интригуващи и подробни геометрични обяснения Друнвало ни показва как простият дизайн на Цветето на Живота съдържа сътворението на нашия триизмерен свят.

От пирамидите и мистериите на Египет до новата раса на индиговите деца, Друнвало Мелхизедек представя свещената геометрия на реалността и фините енергии, които формират нашия свят. Ние биваме въвлечени във вдъхновяващ лабиринт от наука и разкази от личния му живот, логика и прозрения; и този път ще ни накара да си спомним откъде идваме и кои сме ние.

И накрая, Друнвало споделя за пръв път в писмена форма инструкциите за медитацията Мер-Ка-Ба, като представя техниките стъпка по стъпка за пресътворяване на енергийното поле на вдъхновеното човечество, което е ключът към извисяване и следващото измерение. Когато се изпълнява с любов, този древен процес на пранично дишане отваря пред нас един свят на неограничени възможности в това измерение - от защитните сили за самолечение до лечението на другите и дори на планетата.

Всичко това цели по-скоро да събуди нашата памет, отколкото да ни обучи. Ние вече знаем всичко, защото то е закодирано във всеки от нас.
